Document ID: /roh_data/filtered/swiss_laws_in_ROH.jsonl.gz/175

498.200

Ordinaziun davart la protecziun dal parc naziunal svizzer (ordinaziun davart il parc naziunal)

dals 23-02-1983 (versiun dals 01-01-2011)

sa   basond   sin   l'art. 7   da   la   lescha   federala   davart   il   parc   naziunal   svizzer   en   il chantun Grischun1), sin l'art. 15 da la constituziun chantunala2) e sin l'art. 139 da la lescha introductiva tar il cudesch civil svizzer3)

relaschada dal cussegl grond ils 23 da favrer 19834)

Dimensiun da la protecziun

Art.  1 1 En il territori fixà tras contract dal parc naziunal svizzer vegn la natira protegida confurm als contracts che la confederaziun ha fatg cun las vischnancas dal parc e cun il chantun Grischun, e quai cunzunt da manipulaziuns da l'uman betg nizzaivlas per l'intent da quest reservat natiral, e l'entira fauna e flora vegn surlaschada a ses svilup liber e natiral. Igl èn mo permessas intervenziuns che servan directamain al mantegniment dal parc.

2 Il parc naziunal stat a disposiziun a la perscrutaziun scientifica.

Vias e rutas

Art.  2 1 I   dastga   mo   vegnir   passà   en   il   parc   naziunal   sin   las   suandantas   vias   e   rutas marcadas en la cuntrada che na dastgan betg vegnir bandunadas:

a)

b)

c)

d)

e) Muot sainza Bön nà dal vest, f)

S-chanf – A. Purchèr – Val Müschnauns – F. Val Sassa – Chamanna Cluozza, Chamanna Cluozza – Valletta – P. Quattervals, via auta tras il God Purchèr, A. Purchèr – F. Trupchun,

senda V. Tantermozza fin tar la chamona da la guardia dal parc (Chamanna 1773), Zernez – Il Pra – sur Murtaröl u sur il crest (2408) tar p. 2579,

g)

1) CS 454 2) DG 110.100 3) ussa art. 111; DG 210.100 4) M dals 20 da settember 1982, 368, PCG 1982/83, 760 * tabellas da las modificaziuns a la fin dal relasch

1

498.200

h)

i)

k)

l)

m)

n)

o)

p)

q)

r)

s) *

t) *

Zernez – Il Pra – Chamanna Cluozza – sella Murter (2545) – Praspöl via dal Fuorn (Vallun Chafuol), Praspöl – Plan da l'Acqua – Punt Periv – Punt la Drossa u Punt dal Gall, via dal Fuorn Zernez – Il Fuorn – Val Müstair, Ova spin – Champlömch – Il Fuorn, via dal Fuorn p. 1805 – Grimmels – Champlönch, u Vallun Chafuol p. 1766, senda da la via dal Fuorn p. 1805 sur Margun Grimmels tar p. 1766 a la via dal Fuorn (Valun Chafuol), senda per lung da la via dal Fuorn Punt la Drossa – Il Fuorn – Val Chavagl – Stradin Buffalora (chamona da stradin), Il Fuorn u Punt la Drossa – La Schera – A. Buffalora, cun la varianta sur Munt la Schera, Il Fuorn – Stabelchod – p. 2186 – sur l'aut 2308 (plazza da pussar Margunet) – p. 2328 – Val dal Botsch, Il Fuorn – V. dals Botsch – F. Val dal Botsch – (Val Plavna) – Il Foss – Val Mingèr – Val S-charl, cunfin dal parc naziunal Macun en il nordost dals Lais d'Immez – spartavias p. 2616 – Fuorcletta da Barcli (p. 2850) – vers il vest sin la cresta tar p. 2945 per lung dal cunfin dal sid dal parc naziunal Macun, cunfin dal parc naziunal Macun en il nordost dals Lais d'Immez – spartavias p. 2616 – riva dal sid dal Lai Grond – cunfin dal parc naziunal Macun al piz dal nord dal Lai Grond.

2 La regenza po midar quest register en enclegientscha cun la cumissiun federala dal parc naziunal e cun las vischnancas dal parc.

Visita dal parc da giuvenils e da societads

Art.  3 1 Persunas sut 15 onns dastgan passar en il parc mo en accumpagnament da persunas creschidas. Scolas e gruppas da giuvenils dastgan entrar en il parc mo cun il guid d'ina manadra responsabla u d'in manader responsabel.

2 Societads e scolas da passa 20 persunas ston s'annunziar tar la direcziun dal parc en la chasa dal parc naziunal a Zernez avant ch'entrar en l'areal dal parc.

Art.  4 1 Igl è scumandà d'ir a chatscha e da pestgar sin il territori dal parc naziunal.

Scumond da chatscha e da pestga

Auters scumonds

Art.  5 1 Plinavant èsi scumandà en il parc naziunal a)

da far in fieu, da bivacar u da passentar l'entira notg sin plazzas da parcar, da bittar davent, laschar enavos u sutterrar ruments e.u.v.;

da mazzar, blessar u tschiffar animals da tut las spezias, sco er d'als inquietar tras far canera, sbragir, rudlar crappa e.u.v.;

d'allontanar u da donnegiar lieus da gnieu, ovs u cuaditschs;

b)

c)

2

498.200

d)

e)

f)

g)

h)

da chavar or, stgarpar or u donnegiar plantas u bulieus, en spezial da cleger flurs, da cleger pumaraida, da pinar u da rimnar laina, da prender cun sai crappa;

da laschar pascular muvel;

da prender cun sai guaffens, utensils da pestga, bischlas da botanisar, pressas da plantas e.u.v.;

da prender u da purtar cun sai chauns;

da registrar films commerzials.

Excepziuns

Art.  6 1 La cumissiun federala dal parc naziunal po conceder excepziuns dals scumonds dals artitgels 2, 3 e 5. Ella relascha in reglament da chasa per la chasa cun laina radunda a Cluozza.

Administraziun dal parc

Art.  7 1 Il parc naziunal vegn administrà da la cumissiun federala dal parc naziunal. Quella executescha las cumpetenzas concedidas ad ella. A las instrucziuns dals organs da la surveglianza dal parc designads da la cumissiun federala dal parc naziunal sto vegnir dà suatientscha.

2 La cumissiun federala dal parc naziunal procura che las prescripziuns davart il parc naziunal vegnian communitgadas confurm a l'intent. Scumonds da chatscha e da pestga vegnan mintgamai publitgads en las prescripziuns d'utilisaziun da la regenza.

Disposiziuns penalas

Art.  8 * 1 Cuntravenziuns   cunter   l'artitgel 2 alinea 1,   l'artitgel 3 alineas 1   e   2,   l'artitgel 4   e l'artitgel 5 da quest urden dal parc vegnan chastiadas dal departament d'educaziun, cultura e protecziun da l'ambient cun multa tenor l'artitgel 8 da la lescha federala davart   il   parc   naziunal   svizzer   en   il   chantun   Grischun,   uschenavant   che   naginas autras disposiziuns penalas na vegnan en consideraziun. En cas da bagatella po el pronunziar in avertiment. * 2 Surpassaments   pon   er   vegnir   chastiads   en   la   procedura   da   multas   disciplinaras tenor il dretg chantunal. * 3 Ils   organs   da   la   surveglianza   dal   parc   pon   incassar   deposits   da   multa commensurads – tenor l'artitgel 268 PP – da persunas che han cuntrafatg a l'urden dal parc. Quels ston vegnir transmess cun la denunzia a l'autoritad cumpetenta. * 4 Ils   organs   da   la   surveglianza   dal   parc   confisceschan   objects,   dals   quals   las visitadras ed ils visitaders dal parc èn s'appropriads cunter l'urden dal parc. Quests objects ston vegnir surdads a l'administraziun dal parc.

3

498.200

Entrada en vigur

Art.  9 1 Questa   ordinaziun   entra   en   vigur   il   1.   d'avrigl   1983   suenter   l'approvaziun   dal cussegl federal5)

2 Cun l'entrada en vigur da questa ordinaziun vegn abolida l'ordinaziun davart la protecziun dal parc naziunal svizzer dals 30 da november 19616).

5) approvada dal cussegl federal cun il conclus dals 9 da zercladur 1983 6) CUL 1962, 10

4

498.200

Tabella da las modificaziuns - tenor conclus

Conclus 23-02-1983 28-02-1995 04-07-2000 04-07-2000 16-06-2010 16-06-2010 16-06-2010

Entrada en vigur 01-04-1983 01-01-1996 01-08-2000 01-08-2000 01-01-2011 01-01-2011 01-01-2011

Element relasch Art. 8 Art. 2 al. 1, s)

Art. 2 al. 1, t)

Art. 8 al. 1 Art. 8 al. 2 Art. 8 al. 3

Modificaziun emprima versiun revisiun totala integraziun integraziun midada midada midada

Publicaziun en la CUL - - - - 2010, 4804 2010, 4804 2010, 4804

5

498.200

Tabella da las modificaziuns - tenor element

Element relasch Art. 2 al. 1, s)

Art. 2 al. 1, t)

Art. 8 Art. 8 al. 1 Art. 8 al. 2 Art. 8 al. 3

Conclus 23-02-1983 04-07-2000 04-07-2000 28-02-1995 16-06-2010 16-06-2010 16-06-2010

Entrada en vigur 01-04-1983 01-08-2000 01-08-2000 01-01-1996 01-01-2011 01-01-2011 01-01-2011

Modificaziun emprima versiun integraziun integraziun revisiun totala midada midada midada

Publicaziun en la CUL - - - - 2010, 4804 2010, 4804 2010, 4804

6